MF «Strand» (1966)

MF «Strand», senere «Eidssund», «Fugløysund», «Forsand» og nå «Showtime» er en bilferge som gikk i ulike fergesamband i Ryfylke for Det Stavangerske Dampskibsselskab i perioden 1966–1991.

 MF «Strand» 
 Mars 1966: Sjøsatt ved Løland Motorverkstad, Leirvik i Sogn (byggenr. 23). Døpt «Strand». Gudmor var Nora Smedvig. 
 Juni 1961: Overlevert som bilferge til Det Stavangerske Dampskibsselskab, Stavanger. Fergen var langt på vei et søsterskip av  «Tau» fra 1961, men hadde noe større høyde på bildekk, større styrehus og fremfor alt enda sterkere motorer, noe som gav en maksfart høyt over marsjfarten den brukte i rutene. Kaptein var Johan Johnsen.

 I fart 
 17. juni 1966: Satt inn i Stavangerskes fergesamband Stavanger-Tau i samseiling med selskapets andre bilferge «Tau». Avgang var kvart på hver time fra Stavanger og halv fra Tau. Første avgang fra Stavanger var kl.06.30. «Strand» var svært rask, -mye raskere enn parhesten «Tau», men brukte også mye mer drivstoff når den gikk full fart. Både av hensyn til rute og drivstofforbruk måtte «Strand» derfor gå med redusert fart, noe som kunne gi noe risting og vibrasjoner.
  Juli 1973: «Tau» avløst i ruten av Stavangerskes nybygde, større ferge «Stavanger».
 1977 (eller 1978): Avløst i Tau-sambandet enten av Stavangerskes nye ferger «Tau» eller «Solbakk». «Strand» ble da satt inn i Rennesøy-ruten (Stavanger-Bru-Vestre Åmøy-Askje-Vikevåg) i samseiling med selskapets ferge «Rennesøy».
 Ca.1977: satt inn i Midtsambandet (Stavanger-Talgje–Judaberg–Halsne-Eidssund-Nesheim-Nedstrand) i samseiling med Stavangerskes ferger «Finnøy» og «Ombo».
 1980: Midtsambandet utvidet: (Stavanger-Talgje–Judaberg–Halsne-Nord Hidle-Eidssund-Nesheim-Nedstrand)

 MF «Eidssund» 
 Mars 1982: Omdøpt «Eidssund».
 1. januar 1990: Driften overtatt av Rogaland Trafikkselskap AS, Stavanger.

 Etterhistorie 
 1991: Solgt til AS Party, Stavanger. Omdøpt «Fugløysund». Benyttet i tilbringertjeneste til bygging av oljeplattformer i Gandsfjorden.
 1993: Utleid til Fylkesbaatane i Sogn og Fjordane. Benyttet i turistrute Flåm-Gudvangen.
 1998: Solgt til Fjordservice AS / v. Det Stavangerske Dampskibsselskab, Stavanger. Omdøpt «Forsand». Ombygd. Bildekk innbygd under overbygg. Store vinduer montert i babord side av overbygget. Benyttet som restaurantbåt og senere til charterturer.
 2004: Klasset og omfattende pusset opp i Stavangerskes gamle farger.
 2007: Eierselskapet fusjonerte inn i Tide Sjø AS, Bergen. Benyttet til charterturer og ulike arrangement.
 2009: Solgt til Showboat AS og omdøpt til MS «Showtime» med hjemmehavn i Bergen.
 2017: Solgt til Norwegian Fjord Voyager AS for å gå i turistrute mellom Flåm og Gudvangen.
 2021: Kjøpt av Kulturfergen AS og omdøpt til «Sjøscenen». Brukes av Ausekarane til deres show.

 Referanser 

Kilder
 Artikkel om Stavangerske i Skipet 2.90 og 1.91 av Alf Johan Kristiansen.
 «Fjordbåtene»  Jone Laugaland 2005
Fjordfaehren – Forsand (tysk)  Besøkt 27. auagust 2009
Fjordservice
www.skipet.no / Per Alsaker
 Trygve Eriksen jr.'s arkiv

 Eksterne lenker 



Kategori:Norske ferger
Kategori:Sjøfart i Ryfylke
Kategori:Sjøfart i Rogaland
Kategori:Stavanger havn
Kategori:Strands historie
Kategori:DSD-skip
Kategori:Skip fra 1966
Kategori:Skip bygget i Norge
Kategori:Transport i Stavanger
Kategori:Artikler i sjøfart-prosjektet
Kategori:Samferdsel i Strand